pythainlp/thaigov-v2-corpus-22032023 huggingface dataset:
วันพฤหัสบดีที่ 30 ธันวาคม 2564
องค์การขนส่งมวลชนกรุงเทพเก็บค่าธรรมเนียมบัตรโดยสารอิเล็กทรอนิกส์ ทุกประเภท ใบละ 30 บาท เริ่ม 1 มกราคมนี้
ขสมก. ขอจัดเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป บัตรโดยสารนักเรียน นิสิต นักศึกษา อิเล็กทรอนิกส์ และบัตรโดยสารอิเล็กทรอนิกส์ (แบบรายเที่ยว) ใบละ 30 บาท ตั้งแต่วันที่ 1 มกราคม 2565 เป็นต้นไป
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่ ขสมก. ได้ขยายเวลาในการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ เพื่อช่วยลดภาระค่าใช้จ่ายให้แก่ประชาชน และส่งเสริมให้มีการชำระค่าโดยสารแบบไร้เงินสดอย่างต่อเนื่อง ตั้งแต่วันที่ 1 กุมภาพันธ์ - 31 ธันวาคม 2564 ส่วนบัตรโดยสารอิเล็กทรอนิกส์ (แบบรายเที่ยว) ยังไม่เคยมีการเก็บค่าธรรมเนียมในการออกบัตร ตั้งแต่วันที่ 1 ตุลาคม 2562 ซึ่ง ขสมก. ดำเนินการมาได้ระยะหนึ่งแล้ว จึงขอจัดเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป บัตรโดยสารนักเรียน นิสิต นักศึกษา อิเล็กทรอนิกส์ และบัตรโดยสารอิเล็กทรอนิกส์ (แบบรายเที่ยว) ใบละ 30 บาท ตั้งแต่วันที่ 1 มกราคม 2565 เป็นต้นไป
ทั้งนี้ ประชาชนผู้ใช้บริการ ที่มีบัตรโดยสารล่วงหน้าอิเล็กทรอนิกส์ บุคคลทั่วไป บัตรโดยสารนักเรียน นิสิต นักศึกษา อิเล็กทรอนิกส์ และบัตรโดยสารอิเล็กทรอนิกส์ (แบบรายเที่ยว) อยู่แล้ว ยังคงสามารถเติมเงินในบัตร ตามช่องทางการเติมเงินต่าง ๆ อาทิ ตู้เอทีเอ็ม โมบายแบงค์กิ้ง เพื่อนำบัตรมาใช้บริการรถโดยสารของ ขสมก. ได้ตามปกติ ไม่จำเป็นต้องซื้อบัตรใหม่
วันพุธที่ 17 พฤศจิกายน 2564
รองปลัดกระทรวงเกษตรและสหกรณ์ ลงพื้นที่ตรวจเยี่ยมกลุ่มวิสาหกิจชุมชนปลากะตักพัฒนาภูเก็ต
รองปลัดกระทรวงเกษตรและสหกรณ์ ลงพื้นที่ตรวจเยี่ยมกลุ่มวิสาหกิจชุมชนปลากะตักพัฒนาภูเก็ต
นายอำพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ตรวจเยี่ยมกลุ่มวิสาหกิจชุมชนปลากะตักพัฒนาภูเก็ต ตำบลรัษฎา อำเภอเมืองภูเก็ต จังหวัดภูเก็ต โดยมีชาวประมงจังหวัดภูเก็ต เกษตรจังหวัดภูเก็ต ผู้แทนเกษตรและสหกรณ์จังหวัดภูเก็ต ร่วมต้อนรับมีประธานกลุ่มวิสาหกิจชุมชนฯ นำเสนอกิจกรรมของกลุ่ม โดยมีกลุ่มดังกล่าวเข้ารวมตัวของสมาชิกที่เป็นมุสลิมและพุทธจำนวน 32 ครัวเรือน ซึ่งการผลิตปลากะตักตากแห้งและผลิตภัณฑ์การแปรรูปสัตว์น้ำ ต้องใช้ปลากะตักสด 720 ตัน ผลิตปลากะตักตากแห้งปีละประมาณ 300 ตัน มูลค่าประมาณ 15 ล้านบาท ตลาดที่จำหน่ายทั้งในและนอกประเทศ โดยเฉพาะการส่งออกไปประเทศจีน ข้อจำกัดของกลุ่มประกอบด้วยปลากะตักสด 6 เดือนต่อปี ทำให้ไม่สามารถแปรรูปได้ต่อเนือง ประกอบกับสถานที่แปรรูปยังเป็นพื้นบ้านกลุ่มต้องการยกระดับการผลิตให้ได้มาตรฐานสูงขึ้น ทางด้านรองปลัดกระทรวงเกษตรฯ จึงเสนอให้กลุ่มหารือกับสมาชิกพิจารณาในการนำวิสาหกิจชุมชนจดทะเบียนเป็นนิติบุคคล โดยมอบให้ประมงจังหวัด เกษตรจังหวัด และประสานหน่วยงานที่เกี่ยวข้องเพื่อการดำเนินการ ต่อไป
วันเสาร์ที่ 2 กรกฎาคม 2565
​โฆษกรัฐบาลเผย “นายกฯ” ติดตามสถานการณ์น้ำทั่วประเทศ กำชับหน่วยงานที่เกี่ยวข้องทุกภาค เตรียมพร้อมเฝ้าระวังติดตามสถานการณ์น้ำ
​โฆษกรัฐบาลเผย “นายกฯ” ติดตามสถานการณ์น้ำทั่วประเทศ กำชับหน่วยงานที่เกี่ยวข้องทุกภาค เตรียมพร้อมเฝ้าระวังติดตามสถานการณ์น้ำ เข้าดูแลให้การช่วยเหลือประชาชนที่ได้รับผลกระทบจากน้ำท่วมขังฉับพลันอย่างทันท่วงที
วันนี้ 2 ก.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ฝนที่ตกหนักช่วงนี้ จนทำให้พื้นที่หลายจังหวัด เกิดน้ำท่วมขังฉับพลัน ซึ่งกรมป้องกันและบรรเทาสาธารณภัย ได้รายงานสถานการณ์อุทกภัย มีพื้นที่ประสบอุทกภัย 3 จังหวัด คือ เชียงราย พะเยา แม่ฮ่องสอน รวม 3 อำเภอ 7 ตำบล 15 หมู่บ้าน บ้านเรือนประชาชนได้รับผลกระทบ 26 ครัวเรือน ไม่มีผู้ได้รับบาดเจ็บและเสียชีวิต โดยหน่วยงานที่เกี่ยวข้องได้เข้าสำรวจความเสียหายและให้การช่วยเหลือในเบื้องต้นแล้ว
โฆษกประจำสำนักนายกรัฐมนตรีกล่าวเพิ่มเติมว่าจากรายงานของกองอำนวยการน้ำแห่งชาติ (กอนช.) พบว่าสภาพอากาศในช่วงนี้ มีร่องมรสุมพาดผ่านภาคเหนือตอนบนและประเทศลาว เข้าสู่หย่อมความกดอากาศต่ำที่ปกคลุมประเทศเวียดนามตอนบน ประกอบกับมรสุมตะวันตกเฉียงใต้กำลังค่อนข้างแรงพัดปกคลุมทะเลอันดามัน ประเทศไทย และอ่าวไทย ทำให้ประเทศไทยมีฝนเพิ่มขึ้นและมีฝนตกหนักมากบางพื้นที่ในภาคเหนือ ภาคตะวันออกเฉียงเหนือ ภาคตะวันออก และภาคใต้ฝั่งตะวันตก อีกทั้ง ในช่วงระหว่างวันที่ 3-7 ก.ค. 65 ร่องมรสุมจะเลื่อนขึ้นไปพาดผ่านประเทศเมียนมาและประเทศลาวตอนบน ในขณะที่มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังแรง ทำให้ประเทศไทยมีฝนตกต่อเนื่อง ซึ่งนายกรัฐมนตรีมีความห่วงใยประชาชนที่ได้รับผลกระทบจากน้ำท่วมขังฉับพลัน กำชับให้หน่วยงานที่เกี่ยวข้องเข้าแก้ไขปัญหา ดูแลประชาชนอย่างทันท่วงที
“จากสภาพอากาศในช่วงนี้ ที่ทุกภาคของประเทศรวมทั้งกรุงเทพฯ มีฝนตกหนักอย่างต่อเนื่อง นายกรัฐมนตรีกำชับให้หน่วยงานที่เกี่ยวข้องทุกภาค ติดตามสถานการณ์น้ำ เฝ้าระวังระดับน้ำเพิ่มขึ้นอย่างฉับพลันบริเวณแม่น้ำ ลำน้ำสายหลักและสาขาในพื้นที่ เฝ้าระวังอ่างเก็บน้ำขนาดใหญ่ที่มีปริมาตรสูงกว่าเกณฑ์ปฏิบัติการ และอ่างเก็บน้ำขนาดกลางที่มีปริมาณน้ำมากกว่าร้อยละ 80 ที่มีแนวโน้มเพิ่มสูงขึ้น เลี่ยงน้ำล้นกระทบพื้นที่บริเวณท้ายอ่างเก็บน้ำ รวมทั้งให้ตรวจสอบระบบการแจ้งเตือนประชาชนให้มีประสิทธิภาพ เพื่อให้ประชาชนที่อาศัยอยู่บริเวณใกล้เคียงได้เตรียมพร้อมรับสถานการณ์น้ำหลากได้ทันท่วงที ขณะที่ในส่วนของกรุงเทพฯ นายกรัฐมนตรีกำชับให้กระทรวงมหาดไทย โดยกรมป้องกันและบรรเทาสาธารณภัย (ปภ.) สนับสนุนเครื่องสูบน้ำแก้ไขปัญหาน้ำท่วมขังในพื้นที่กรุงเทพฯ ให้กับกรุงเทพมหานคร เพื่อเร่งระบายน้ำออกจากพื้นที่ท่วมขัง ให้ระดับน้ำกลับเข้าสู่ภาวะปกติโดยเร็วเพื่อบรรเทาความเดือดร้อนของประชาชน สำหรับในพื้นที่ที่มีประชาชนได้รับผลกระทบจากอุทกภัย ขอให้ผู้นำท้องที่และท้องถิ่นได้ลงพื้นที่สำรวจความเสียหายร่วมกับหน่วยงานภาครัฐ เพื่อวางแผนให้การช่วยเหลือผู้ประสบภัยภายหลังระดับน้ำเริ่มลดลงด้วย” โฆษกประจำสำนักนายกรัฐมนตรี กล่าว
วันศุกร์ที่ 18 กุมภาพันธ์ 2565
รองนรม. นายอนุทินฯ หารือผู้บริหารกลุ่มแอร์เอเชีย พร้อมร่วมมือสนับสนุนการท่องเที่ยวเพิ่มโอกาสฟื้นฟูเศรษฐกิจไทยตามนโยบายเปิดประเทศอย่างสอดคล้องกับมาตรการสาธารณสุข
รองนรม. นายอนุทินฯ หารือผู้บริหารกลุ่มแอร์เอเชีย พร้อมร่วมมือสนับสนุนการท่องเที่ยวเพิ่มโอกาสฟื้นฟูเศรษฐกิจไทยตามนโยบายเปิดประเทศอย่างสอดคล้องกับมาตรการสาธารณสุข
วันนี้ (18 กุมภาพันธ์ 2565) เวลา 10.00 น. ณ ห้องนารี 2 ตึกนารีสโมสร ทำเนียบรัฐบาล นายโทนี่ เฟอร์นานเดส (Mr. Tony Fernandez) ประธานเจ้าหน้าที่บริหารกลุ่มแอร์เอเชียและคณะ เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข โดยสรุปสาระสำคัญของการหารือ ดังนี้
รองนายกรัฐมนตรีกล่าวต้อนรับประธานเจ้าหน้าที่บริหารกลุ่มแอร์เอเชียและคณะ พร้อมทั้งขอบคุณกลุ่มแอร์เอเชียที่ได้ลงทุนในประเทศไทยเป็นจำนวนมาก ทั้งนี้ ที่ผ่านมารัฐบาลได้สนับสนุน อำนวยความสะดวกให้กลุ่มธุรกิจต่าง ๆ ในประเทศที่ได้รับผลกระทบจากสถานการณ์โควิด-19 มาโดยตลอด รวมถึงกลุ่มธุรกิจการบินด้วย โดยหากมีข้อเสนอแนะขอให้ติดต่อประสานมายังหน่วยงานที่เกี่ยวข้อง เชื่อว่าหากเป็นประโยชน์ร่วมกัน รัฐบาลพร้อมพิจารณาให้ความช่วยเหลืออย่างเหมาะสม
ประธานกลุ่มแอร์เอเชียฯ กล่าวขอบคุณรองนายกรัฐมนตรีที่สละเวลาให้เข้าเยี่ยมคารวะ พร้อมทั้งขอบคุณหน่วยงานที่เกี่ยวข้องของรัฐบาลไทยที่ให้ความช่วยเหลือและสนับสนุนการดำเนินงานของทางสายการบินมาโดยตลอด นอกจากนี้ ประธานกลุ่มแอร์เอเชียฯ ยินดีที่รัฐบาลไทยพิจารณาเปิดประเทศเพื่อต้อนรับนักท่องเที่ยวจากต่างประเทศอีกครั้ง ภายใต้มาตรการ Test & Go ตั้งแต่เมื่อวันที่ 1 กุมภาพันธ์ 2565 ที่ผ่านมา ซึ่งมีนักท่องเที่ยวจากต่างประเทศสนใจเดินทางมายังประเทศไทยเป็นจำนวนมาก ซึ่งประเทศไทยเป็นทั้งจุดหมายปลายทางที่สำคัญของนักท่องเที่ยวต่างชาติ และยังเป็นประเทศที่มีการเดินทางท่องเที่ยวภายในประเทศจำนวนมากเช่นกัน ทั้งนี้ ทางกลุ่มแอร์เอเชียพร้อมร่วมมือกับรัฐบาลไทย เพื่อส่งเสริมการท่องเที่ยวในประเทศไทยต่อไป
โอกาสนี้ ทั้งสองได้หารือถึงประเด็นเกี่ยวกับขั้นตอนการเดินทางเข้าประเทศไทย ภายใต้มาตรการ Test & Go โดยประธานกลุ่มแอร์เอเชียฯ มีความห่วงกังวลเกี่ยวกับการลงทะเบียนและการตรวจ RT-PCR หาเชื้อโควิด-19 หลายครั้ง ซึ่งทำให้ต้นทุนการเดินทางสูงขึ้น และเป็นอุปสรรคสำคัญสำหรับนักท่องเที่ยวในการตัดสินใจเดินทางมายังประเทศไทย โดยในประเด็นนี้ ประธานกลุ่มแอร์เอเชียฯ ได้ขอให้รัฐบาลพิจารณาลดขั้นตอน ซึ่งทางกลุ่มแอร์เอเชียพร้อมร่วมอำนวยความสะดวกในส่วนที่เกี่ยวข้อง ทั้งนี้ รองนายกรัฐมนตรีพร้อมพิจารณาข้อเสนอแนะของทางกลุ่มแอร์เอเชีย อย่างไรก็ตาม ขั้นตอนในการเดินทางเข้าประเทศไทยที่รัฐบาลได้กำหนดไว้ มีความเป็นระบบและรอบคอบ เป็นไปตามมาตรการควบคุมโรค เนื่องจากมีผู้สนใจเดินทางเข้าประเทศไทยเป็นจำนวนมาก รัฐบาลจึงจำเป็นต้องวางแนวทางเพื่อสร้างความมั่นใจ และปลอดภัยให้ทั้งผู้เดินทางเข้ามาและเพื่อดูแลประชาชนภายในประเทศด้วย ทั้งนี้ หากสถานการณ์โควิด-19 ดีขึ้น อาจมีการพิจารณาปรับมาตรการตามความเหมาะสมต่อไป เพื่อโอกาสในการขับเคลื่อนเศรษฐกิจ และเพื่อความปลอดภัยสอดคล้องกับมาตรการสาธารณสุขตามนโยบายของรัฐบาล
วันศุกร์ที่ 26 พฤศจิกายน 2564
โฆษกรัฐบาลเผย "นายก" ชวนคนไทยเร่งรับวัคซีนครบโดส กำชับ สสจ. ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส วันที่ 27 พ.ย. – 5 ธ.ค. 64
โฆษกรัฐบาลเผย "นายก" ชวนคนไทยเร่งรับวัคซีนครบโดส กำชับ สสจ. ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส วันที่ 27 พ.ย. – 5 ธ.ค. 64 เพื่อความปลอดภัย ได้ใช้ชีวิตปกติ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนเข้ารับการฉีดวัคซีนป้องกันโรคโควิด-19 ให้ครบโดส เพื่อสร้างภูมิคุ้มกันหมู่ ซึ่งขณะนี้ไทยมีวัคซีนในปริมาณที่เพียงพอให้คนทั้งประเทศ วัคซีนทุกชนิดผ่านการอนุมัติโดย องค์การอนามัยโลก (WHO) และสำนักงานคณะกรรมการอาหารและยา (อย.) ของไทยแล้ว โดยวันที่ 27 พ.ย. – 5 ธ.ค. 64 กรมควบคุมโรคกำหนดให้เป็น "สัปดาห์แห่งการฉีดวัคซีน" สู่เป้าหมาย 100 ล้านโดสเพื่อความปลอดภัย ได้ใช้ชีวิตปกติ ทั้งนี้ ข้อมูลการฉีดวัคซีนตั้งแต่วันที่ 28 ก.พ. 2564 - 25 พ.ย.2564 (23.25 น.) มีการฉีดวัคซีนสะสม 91,238,247 โดส แบ่งเป็นเข็มที่ 1 สะสม 47.5 ล้านราย เข็มที่ 2 สะสม 40.5 ล้านราย เข็มที่ 3 สะสม 3.2 ล้านราย
โฆษกประจำสำนักนายกรัฐมนตรี กล่าวต่อไปว่า รัฐบาลเดินได้หน้าฉีดวัคซีน ขณะนี้ภาพรวมแผนการบริหารจัดการและการฉีดวัคซีนโควิด-19 ไทยเป็นไปด้วยความเรียบร้อย การฉีดวัคซีนแบบผสมผสานหรือ "สูตรไขว้" เห็นผลอย่างมีประสิทธิภาพ สามารถสร้างภูมิต้านทานป้องกันโควิด-19 เห็นผลลัพธ์ในการลดอาการติดเชื้อรุนแรงหรือป่วยหนักได้เป็นอย่างดี ทำให้อัตราการเสียชีวิตลดลงอย่างต่อเนื่อง และเห็นผลสัมฤทธิ์เป็นรูปธรรม โดยเฉพาะจำนวนผู้เสียชีวิต ที่ต่ำกว่า 100 ราย ติดต่อกันนานหลายเดือนแล้ว โดยวันที่ (26 พ.ย. 64) มีผู้ติดเชื้อรายใหม่จำนวน 6,559 ราย และหายป่วยกลับบ้าน 6,875 ผู้เสียชีวิตจำนวน 64 ราย เหลือผู้ที่อยู่ระหว่างรับการรักษาจำนวน 8 หมื่นราย สะท้อนความสำเร็จในการบริหารสถานการณ์โควิด -19 ของรัฐบาลและความร่วมมือร่วมใจของบุคลากรทางการแพทย์ และประชาชนทุกภาคส่วนได้เป็นอย่างดี
"นายกรัฐมนตรีกำชับให้สำนักงานสาธารณสุขจังหวัด เดินหน้าเคลื่อนที่ฉีดวัคซีนให้ประชาชนในพื้นที่ของตัวเองให้ครบโดส ขอความร่วมมือประชาชนทุกคนร่วมกันเดินหน้าสู่เป้าหมายฉีดวัคซีนครบ 100 ล้านโดส เพื่อสร้างภูมิคุ้มกันหมู่ในเกิดขึ้น พร้อมขับเคลื่อนเศรษฐกิจ ภาคธุรกิจการท่องเที่ยว รับการเปิดประเทศต่อไป และฝากความห่วงใยไปถึงพี่น้องประชาชนที่จะออกมาเลือกตั้ง อบต. ทุกพื้นที่ในวันอาทิตย์นี้ ก็ขอให้ปฏิบัติตนตามมาตรการอนามัยส่วนบุคคล สวมหน้ากาก เว้นระยะห่าง อย่างเคร่งครัดด้วย"นายธนกร กล่าว
............................................
วันจันทร์ที่ 14 มีนาคม 2565
โฆษกรัฐบาลยัน นายกฯ ทานข้าวกับพรรคเล็กตามกำหนดการเดิม พร้อมชวนพรรคร่วมรัฐบาลร่วมวงด้วยเพื่อหารือแนวทางการทำงาน
โฆษกรัฐบาลยัน นายกฯ ทานข้าวกับพรรคเล็กตามกำหนดการเดิม พร้อมชวนพรรคร่วมรัฐบาลร่วมวงด้วยเพื่อหารือแนวทางการทำงาน
วันนี้ (14 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่มีกระแสข่าวว่า รัฐบาลจะเลื่อนการจัดงานเลี้ยงระหว่าง พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กับพรรคเล็ก ในวันที่ 17 มี.ค. ที่สโมสรราชพฤกษ์ ออกไปก่อนว่า ยืนยันว่าไม่เป็นความจริง กำหนดการทุกอย่างยังคงเหมือนเดิม ไม่มีเหตุผลอะไรที่ต้องยกเลิก เพราะการทานอาหารร่วมกันของพรรคร่วมรัฐบาลนั้น จะยิ่งช่วยกระชับความสัมพันธ์มากยิ่งขึ้น ที่สำคัญ ยังเป็นการหารือถึงแนวทางการทำงานร่วมกัน เพื่อแก้ปัญหาความเดือดร้อนให้กับประชาชนอย่างเต็มที่ อย่างไรก็ตาม นอกจากจะมีการทานอาหารร่วมกับพรรคเล็กแล้ว ยังจะมีการเชิญพรรคร่วมรัฐบาลทั้งหมดมารับประทานอาหารร่วมกันอีกด้วย
"ที่ผ่านมานายกฯ ไม่เคยเลือกปฏิบัติไม่ว่าจะเป็นพรรคใหญ่หรือพรรคเล็ก เพราะทุกพรรคล้วนมีส่วนในการช่วยขับเคลื่อนประเทศในนามของรัฐบาลเหมือนกัน ทั้งนี้ เมื่อพรรคเล็กอยากรับประทานอาหารร่วมกับท่านนายกฯ เพื่อหารือเรื่องงาน ท่านนายกฯ ก็ยินดี และจะชวนพรรคร่วมรัฐบาลทั้งหมดมารับประทานอาหารด้วยกันอีกด้วย" นายธนกรกล่าว
.............................
วันอังคารที่ 8 มีนาคม 2565
"ปลัดกระทรวงกลาโหม ตรวจเยี่ยมความคืบหน้าการก่อสร้างอาคารที่พัก ร้านค้าสวัสดิการ สป. หวังกำลังพล ชุมชน ประชาชนได้ประโยชน์ร่วมกัน"
ในวันจันทร์ที่ ๗ มีนาคม ๒๕๖๕ เวลา ๐๙.๓๐ น. พลเอก วรเกียรติ รัตนานนท์ ปลัดกระทรวงกลาโหม พร้อมคณะนายทหารชั้นผู้ใหญ่สังกัดสำนักงานปลัดกระทรวงกลาโหม
ลงพื้นที่ตรวจเยี่ยมการก่อสร้างอาคารที่พักอาศัยของสำนักงานปลัดกระทรวงกลาโหม พื้นที่แขวงบางจาก ศูนย์กีฬาสำนักงานปลัดกระทรวงกลาโหม ตลอดจนร้านค้าสวัสดิการสำนักงานปลัดกระทรวงกลาโหม ซึ่งตั้งอยู่บริเวณ จุดพักรถและสถานีบริการน้ำมัน ปตท. ริมทางพิเศษเฉลิมมหานคร (บางนาฝั่งขาเข้า)
โดยร้านค้าสวัสดิการดังกล่าวตั้งขึ้นเพื่ออำนวยความสะดวกแก่ผู้ใช้ทางพิเศษให้ได้ใช้บริการสิ่งอำนวยความสะดวกต่าง ๆ โดยในการตรวจเยี่ยมครั้งนี้เพื่อติดตามการจัดสวัสดิการในรูปแบบที่พักอาศัยให้กับกำลังพล ให้มีที่พักสะดวกต่อการเดินทาง โดยไม่ต้องเสียค่าเช่า การก่อสร้างร้านค้าสวัสดิการที่มุ่งเน้นการขายของดี มีคุณภาพแต่ราคาไม่แพงเพื่อคุณภาพชีวิตที่ดีของกำลังพล และประชาชน รวมทั้งเป็นการสร้างขวัญกำลังใจ ให้เกิดกับกำลังพลสำนักงานปลัดกระทรวงกลาโหมอีกทางหนึ่งด้วย
#กลาโหม135ปี
วันศุกร์ที่ 5 สิงหาคม 2565
สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
สำนักงานปลัดกระทรวงอุตสาหกรรม ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 คะแนน ในการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assesment: ITA) ประจำปีงบประมาณ พ.ศ. 2565 จากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ซึ่งประกาศเมื่อวันที่ 1 สิงหาคม 2565 โดยตัวชี้วัดการเปิดเผยข้อมูลได้ 100 คะแนนเต็ม
#กระทรวงอุตสาหกรรม
#สำนักงานปลัดกระทรวงอุตสาหกรรม
วันพุธที่ 1 มิถุนายน 2565
อว. จัดพิธีพระราชทานเครื่องราชอิสริยาภรณ์ ประจำปี ๒๕๖๔ ใน "โครงการยกย่องเชิดชูเกียรติข้าราชการและบุคลากร"
อว. จัดพิธีพระราชทานเครื่องราชอิสริยาภรณ์ ประจำปี ๒๕๖๔ ใน "โครงการยกย่องเชิดชูเกียรติข้าราชการและบุคลากร"
23 พฤษภาคม 2565 ณ ห้องสุธรรม อารีกุล อาคารสารนิเทศ ๕๐ ปี มหาวิทยาลัยเกษตรศาสตร์ กรุงเทพมหานคร/ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานในพิธีพระราชทานเครื่องราชอิสริยาภรณ์ ประจำปี ๒๕๖๔ ใน "โครงการยกย่องเชิดชูเกียรติข้าราชการและบุคลากร" ของหน่วยงานและสถาบันอุดมศึกษาที่ตั้งอยู่ในพื้นที่กรุงเทพมหานครและภาคกลาง สังกัดกระทรวงการอุดมศึกษา วิทยาศาสตร์ วิจัยและนวัตกรรม เข้ารับพระราชทานเครื่องราซอิสริยาภรณ์ ต่อหน้าพระบรมฉายาลักษณ์ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว โดยมี ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม, รองศาสตราจารย์พิเศษ ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการและโฆษกกระทรวง อว., นางสาวสุณีย์ เลิศเพียรธรรม หัวหน้าผู้ตรวจราชการกระทรวงการอุดมศึกษาฯ คณะผู้บริหาร ข้าราชการและบุคลากรผู้ได้รับพระราชทานเครื่องราซอิสริยาภรณ์ เข้าร่วมในพิธีดังกล่าว
ศ.ดร.นพ.สิริฤกษ์ ทรงศิวิไล ปลัด อว. กล่าวว่า สืบเนื่องจากที่กระทรวงการอุดมศึกษา วิทยาศาสตร์ วิจัยและนวัตกรรม ได้ขอพระราชทานเครื่องราชอิสริยาภรณ์ ประจำปี 2564 และพระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสยาภรณ์อันมีเกียรติยศยิ่งมงกุฎไทย ชั้นสายสะพาย เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2564 และทรงพระกรุณาโปรดเกล้าโปรดกระหม่อมให้ส่วนราชการและหน่วยงานต่าง ๆ จัดพิธีรับพระราชทานเครื่องราชอิสริยาภรณ์เบื้องหน้าพระบรมฉายาลักษณ์ในสถานที่ที่เหมาะสม
ในปี 2564 กระทรวงการอุดมศึกษา วิทยาศาสตร์ วิจัยและนวัตกรรม มีผู้ได้รับพระราชทานเครื่องราชอิสริยาภรณ์ชั้นสายสะพาย จำนวน ๑,๐๙๘ ราย ซึ่งกระทรวงการอุดมศึกษา วิทยาศาสตร์ วิจัยและนวัตกรรม ได้กำหนดจัดพิธีรับพระราชทานเครื่องราชอิสริยาภรณ์โดยแบ่งเป็น ๔ ภูมิภาค ได้แก่ (๑) ภาคกลาง (๒) ภาคเหนือ (๓) ภาคตะวันออกเฉียงเหนือ และ (๔) ภาคใต้ โดยพิธีรับพระราชทานเครื่องราชอิสริยาภรณ์ฯ ในวันนี้สำหรับหน่วยงานและสถาบันการอุดมศึกษาในสังกัดกระทรวงการอุดมศึกษา วิทยาศาสตร์ วิจัยและนวัตกรรม ที่ตั้งอยู่ในพื้นที่ภาคกลาง มีผู้ได้รับพระราชทานเครื่องราชอิสริยาภรณ์ชั้นสายสะพาย จำนวน 698 ราย ประกอบด้วย ราชบัณฑิตและกรรมการ ที่ทรงพระกรุณาโปรดเกล้า ฯ แต่งตั้ง และบุคลากรในสังกัดกระทรวงการอุดมศึกษา วิทยาศาสตร์ วิจัยและนวัตกรรม โดยแบ่งเป็น
- เครื่องราชอิสริยาภรณ์ชั้นมหาปรมาภรณ์ช้างเผือก (ม.ป.ช.) จำนวน 38 ราย
- เครื่องราชอิสริยาภรณ์ชั้นมหาวชิรมงกุฎ (ม.ว.ม.) จำนวน 25 ราย
- เครื่องราชอิสริยาภรณ์ชั้นประถมาภรณ์ช้างเผือก (ป.ช.) จำนวน 22 ราย
- เครื่องราชอิสริยาภรณ์ชั้นประถมาภรณ์มงกุฎไทย (ป.ม.) จำนวน 613 ราย
วันอาทิตย์ที่ 26 มิถุนายน 2565
กระทรวงทรัพยากรธรรมชาติฯ สานต่อเป้าหมายนายกรัฐมนตรีจับมือสมาพันธรัฐสวิสทำข้อตกลงถ่ายโอนคาร์บอนเครดิตคู่แรกของโลก พร้อมเร่งสร้างกลไกการบริหาร ซื้อขาย ใช้ประโยชน์ทั้งใน-ระหว่างประเทศ
กระทรวงทรัพยากรธรรมชาติฯ สานต่อเป้าหมายนายกรัฐมนตรีจับมือสมาพันธรัฐสวิสทำข้อตกลงถ่ายโอนคาร์บอนเครดิตคู่แรกของโลก พร้อมเร่งสร้างกลไกการบริหาร ซื้อขาย ใช้ประโยชน์ทั้งในและระหว่างประเทศ
วันที่ 26 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม มีนโยบายในการร่วมมือนานาประเทศเพื่อลดปัญหาโลกร้อน ด้วยการกำหนดเป้าหมายการปล่อยก๊าซคาร์บอนไดออกไซด์และการปล่อยก๊าซเรือนกระจก ขณะนี้หน่วยงานที่เกี่ยวข้องได้เร่งดำเนินมาตรการต่าง ๆ เพื่อไปสู่เป้าหมายดังกล่าวโดยต่อเนื่อง
ล่าสุด นายวราวุธ ศิลปอาชา รมว.ทรัพยากรธรรมชาติและสิ่งแวดล้อม ได้ร่วมกับนางซีมอเน็ตตา ซอมมารูกา รมว.สิ่งแวดล้อม คมนาคม พลังงานและสารสนเทศ สมาพันธรัฐสวิสจัดทำข้อตกลงการดำเนินงานภายใต้ความตกลงปารีสระหว่างไทยกับสมาพันธรัฐสวิส ซึ่งนับเป็นข้อตกลงถ่ายโอนคาร์บอนเครดิตร่วมกันเป็นคู่แรกของโลก
ภายใต้ข้อตกลงดังกล่าว ทั้ง 2 ประเทศจัดทำกรอบความร่วมมือสำหรับการถ่ายโอนผลการลดก๊าซเรือนกระจกระหว่างประเทศ โดยสมาพันธรัฐสวิสจะสนับสนุนการดำเนินโครงการส่งเสริมการใช้พลังงานสะอาดและยานยนต์ไฟฟ้า หรือ อีบัส ในกรุงเทพฯ โดยจะมีทั้งภาคส่วนต่าง ๆ และเอกชนเข้าร่วม และไทยคาดหวังว่าจะสามารถเป็นประเทศแรกของโลกที่ถ่ายโอนคาร์บอนเครดิตจากโครงการดังกล่าว
น.ส.ไตรศุลี กล่าวว่า การลดปล่อยคาร์บอน และการสร้างกลไกซื้อขายคาร์บอนเครดิตเป็นนโยบายสำคัญที่รัฐบาลเร่งรัดขับเคลื่อนโดยขณะนี้กระทรวงทรัพยากรธรรมชาติและสิ่งแวดล้อมได้วางแนวทางและกลไกการบริหารจัดการคาร์บอนเครดิตในประเทศไทยเพื่อเป็นแนวดำเนินงานสำหรับการใช้คาร์บอนเครดิตเพื่อวัตถุประสงค์ในประเทศและระหว่างประเทศ ตามข้อ 6 ของความตกลงปารีส รวมถึงการให้สิทธิประโยชน์โดยหน่วยงานรัฐ
โดยมีสาระสำคัญเป็นการกำหนดให้ผู้พัฒนาโครงการเพื่อได้มาซึ่งคาร์บอนเครดิต ผู้ประสงค์ซื้อขาย ทั้งหมดจะต้องผ่านการขึ้นทะเบียนกับองค์การบริหารจัดการก๊าซเรือนกระจก (องค์การมหาชน) หรือ อบก.การกำหนดขั้นตอนในทางปฏิบัติสำหรับการใช้คาร์บอนดเครดิตเพื่อวัตถุประสงค์ในประเทศ อาทิ การดำเนินการของศูนย์ซื้อขายคาร์บอนเครดิต ขั้นตอนการซื้อขายระหว่างผู้พัฒนาโครงการ ผู้ซื้อ และผู้ใช้คาร์บอนเครดิต ส่วนกรณีใช้เพื่อวัตถุประสงค์ระหว่างประเทศ ได้กำหนดประเภท ลักษณะ โครงการที่ข่ายที่จะได้รับอนุญาตให้ใช้คาร์บอนเครดิต การออกหนังสืออนุญาต ตลอดจนการถ่ายโอนคาร์บอนเครดิต
ทั้งนี้ นายกรัฐมนตรีได้ประกาศเป้าหมายประเทศไทย ระหว่างการร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (COP26) เมื่อเดือน พ.ย. 2564 ว่าไทยไปสู่ความเป็นกลางทางคาร์บอน (Carbon Neutral) ภายในปี ค.ศ. 2050 (พ.ศ. 2593) และการปล่อยก๊าซเรือนกระจกเป็นศูนย์ (Net Zero Emission) ภายในปี ค.ศ. 2065 (พ.ศ. 2608)
วันอาทิตย์ที่ 20 มิถุนายน 2564
รมช.ประภัตร ลุยกำแพงแสน เปิดโครงการรณรงค์การป้องกันและควบคุมโรคลัมปี – สกิน
รมช.ประภัตร ลุยกำแพงแสน เปิดโครงการรณรงค์การป้องกันและควบคุมโรคลัมปี – สกิน พร้อมสนับสนุนชาวนครปฐมทำปศุสัตว์ เผยรัฐบาลพร้อมปล่อยกู้ผ่านธกส. 50,000 ล้านบาท ดอกเบี้ย     “ล้านละร้อย” เพื่อสร้างอาชีพ สร้างความมั่นคง อย่างยั่งยืน
(วันที่ 20 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่อำเภอกำแพงแสน จังหวัดนครปฐม เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากำจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายรัฐศาสตร์ ชิดชู รองผู้ว่าราชการจังหวัดนครปฐม นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
“ขณะนี้กระทรวงเกษตรและสหกรณ์ กำลังพิจารณาดำเนินการของบกลาง จำนวน 1,243 ล้านบาท โดยจะนำเข้าครม. ในวันอังคารนี้ เพื่อให้กรมปศุสัตว์มีงบประมาณ ในการสั่งซื้อวัคซีนเพิ่มอีก 5 ล้านโด๊ส และสั่งซื้อยารักษาสัตว์ตามอาการ มุ้งสีฟ้า ยากำจัดแมลงดูดเลือด และอื่นๆ อีกนับสิบรายการเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินชดเชยกรณีโค - กระบือ เสียชีวิต จากโรคลัมปี - สกิน โดยอัตราการชดเชยใหม่จะจ่ายสูงสุดถึง 41,000 บาท/ตัว จ่ายตามจริง ไม่เกิน 5 ตัว" รมช.ประภัตร กล่าว
นอกจากนี้ รมช.ประภัตรยังได้แนะนำโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการสินเชื่อ 50,000 ล้านบาท เงินกู้อัตราดอกเบี้ยต่ำ “ล้านละร้อย” โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ วงเงินกู้สูงสุดกลุ่มละ 10 ล้านบาท ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
วันพุธที่ 9 มีนาคม 2565
ไทยครองแชมป์โลกส่งออกยางพารา
วันอังคารที่ 8 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยครองแชมป์ส่งออกยางพาราเป็นอันดับ 1 ของโลก และส่งออกผลิตภัณฑ์จากยางเป็นอันดับที่ 4 ของโลก โดยปี 2564 ที่ผ่านมา ไทยส่งออกยางพาราและผลิตภัณฑ์จากยางสู่ตลาดโลก มูลค่ารวมกว่า 20,059 ล้านเหรียญสหรัฐ ขยายตัวจากปีก่อนร้อยละ 28.3 มีตลาดส่งออกสำคัญ คือ สหรัฐอเมริกา จีน มาเลเซีย ญี่ปุ่น และเกาหลีใต้ โดยร้อยละ 48.6 เป็นการส่งออกผ่านความตกลงการค้าเสรี FTA คิดเป็นมูลค่า 9,762 ล้านเหรียญสหรัฐ สำหรับปีนี้ ยังมีความตกลง RCEP เพิ่มเข้ามาส่งผลให้ประเทศคู่ค้ามีมาตรการภาษีนำเข้าที่เอื้อประโยชน์ต่อกันมากขึ้น เช่น จีนทยอยลดภาษีสินค้ายางสังเคราะห์ให้ไทยจนเหลือ 0 ในปี 2584 และเกาหลีใต้ทยอยลดภาษีนำเข้าเส้นด้ายยางจนเหลือ 0 ในปี 2580
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 18 พฤศจิกายน 2564
นายกรัฐมนตรีประชุม ครม. นอกสถานที่ จ.กระบี่
วันอังคารที่ 16 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (16พ.ย.64) พลเอก ประยุทธ์ จันทร์โอชา นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน ซึ่งประกอบด้วย จ.กระบี่ ตรัง พังงา ภูเก็ต ระนอง และสตูล โดยคณะรัฐมนตรีเข้าร่วมประชุมด้วยทั้งคณะเพื่อหารือเกี่ยวกับแนวทางในการพัฒนาพื้นที่ร่วมกับผู้ว่าราชการจังหวัดและสมาคมผู้ประกอบการในพื้นที่ทั้ง 6 จังหวัด หลังจากนั้นนายกรัฐมนตรีเป็นประธานการประชุมคณะรัฐมนตรีอย่างเป็นทางการนอกสถานที่ก่อนเดินทางไปตรวจราชการ ณ จ.ตรัง โดยเป็นประธานในพิธีเปิดท่าเรือปากเมง พบผู้ประกอบการด้านการท่องเที่ยวและประชาชนในพื้นที่รวมถึงติดตามความคืบหน้าโครงการปรับปรุงท่าเรือปากเมง ซึ่งถือเป็นประตูสู่อันดามัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 21 ธันวาคม 2564
ประกาศ ขสมก. ประจำวันที่ 21 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 21 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
พนักงานขับรถโดยสารธรรมดา สาย 23 เพศชาย อายุ 45 ปี
วันจันทร์ที่ 30 พฤษภาคม 2565
นายก ห่วงใยหญิงไทยเสียชีวิตที่โอมาน สั่ง รมว.สุชาติ ส่ง 5 เสือแรงงานเยี่ยมบ้านที่สกลนคร
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สื่อมวลชนเผยแพร่ข่าวการโพสต์ในสื่อโซเชียลทางเฟสบุ๊คว่า มีหญิงไทย ชื่อแพรว ถูกโยนตกจากตึกชั้น 4 ในประเทศโอมานจนเป็นเหตุให้เสียชีวิต เมื่อวันที่ 27 พฤษภาคมที่ผ่านมานั้น ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยแรงงานไทยทุกคนที่ไปทำงานในต่างประเทศและแสดงความเสียใจมายังครอบครัวแรงงานที่เสียชีวิตในครั้งนี้ ซึ่งกรณีดังกล่าวผมได้รับรายงานจากนางปาลิดา ร่วมคำ อัครราชทูตที่ปรึกษา (ฝ่ายแรงงาน) ประจำสถานเอกอัครราชทูต ณ กรุงอาบูดาบี สหรัฐอาหรับเอมิเรตส์ ว่า จากการประสานกับสถานเอกอัครราชทูต ณ กรุงมัสกัต ประเทศโอมาน ทราบว่าหญิงไทยคนดังกล่าว ชื่อ น.ส.ศุภรัตน์ งันลาโสม เป็นชาวจังหวัดสกลนคร ได้เดินทางด้วยวีซ่าท่องเที่ยว เข้ามาทำงานเป็นพนักงานนวดในประเทศโอมาน ซึ่งมีสามีเป็นชาวโอมาน และเกิดเหตุดังกล่าวทำให้เสียชีวิต ขณะนี้อยู่ในชั้นการสอบสวนคดีของเจ้าหน้าที่ตำรวจ อาจจะใช้เวลาประมาณ 1 สัปดาห์ หรือมากกว่าแล้วแต่คดี ซึ่งหากทางตำรวจสรุปผลคดีแล้ว ทางเอกอัครราชทูต ณ กรุงมัสกัต จะออกใบมรณะบัตรให้กับผู้เสียชีวิต และนำศพหรือเถ้าถ่านกลับมาประกอบพิธีทางศาสนาที่ประเทศไทยตามความประสงค์ของญาติต่อไป ทั้งนี้ ฝ่ายแรงงานฯ ได้ประสานให้แรงงานจังหวัดสกลนคร รับทราบข้อมูลเบื้องต้นแล้ว รมว.แรงงาน ยังได้กำชับให้ทูตแรงงาน สำนักงานแรงงาน (สนร.) ทุกแห่ง เพิ่มความเข้มงวดในการติดตามดูแลคนไทยที่ไปทำงานในต่างประเทศอย่างใกล้ชิดอีกด้วย
นายสุชาติ ยังได้ให้สำนักงานแรงงาน ณ กรุงอาบูดาบี สหรัฐอาหรับเอมิเรตส์ ซึ่งรับผิดชอบดูแลแรงงานในประเทศโอมานด้วย ได้ประสานกระทรวงการต่างประเทศให้ความดูแลช่วยเหลือเพื่ออำนวยความสะดวกในดำเนินการจัดการศพตามความประสงค์ของญาติ รวมทั้งในวันนี้ได้ให้หน่วยงานในสังกัดกระทรวงแรงงานจังหวัดสกลนคร ซึ่งเป็นภูมิลำเนาของหญิงไทยที่เสียชีวิต ได้ลงพื้นที่ร่วมกับปลัดอำเภอ องค์กรปกครองส่วนท้องถิ่น พัฒนาสังคมและความมั่นคงของมนุษย์จังหวัด ไปเยี่ยมบ้านให้กำลังใจครอบครัวเพื่อให้ข้อมูลขั้นตอนการดำเนินการให้ความช่วยเหลือชี้แจงสิทธิประโยชน์ของคนงานไทยที่เดินทางไปทำงานต่างประเทศในส่วนของกระทรวงแรงงาน และแจ้งขั้นตอนเกี่ยวกับการจัดการศพซึ่งอยู่ในความดูแลของกระทรวงการต่างประเทศ
ทั้งนี้ จากข้อมูลของกรมการจัดหางานเมื่อเดือนเมษายน 2565 พบว่า ปัจจุบันมีแรงงานไทยที่คาดว่ายังทำงานอยู่ในประเทศโอมาน จำนวน 112 คน เดินทางด้วยตนเอง 34 คน นายจ้างพาไปทำงาน 7 คน Re - entry 71 คน ส่วนใหญ่ไปทำงานเป็นพนักงานนวดสปา นวดแผนโบราณ ช่างเชื่อม ช่างซ่อมบำรุง และกุ๊ก มีรายได้เฉลี่ยประมาณ 30,000 - 60,000 บาทต่อเดือน
วันอังคารที่ 29 มีนาคม 2565
โฆษกรัฐบาลเผย นายกรัฐมนตรีลงพื้นที่ตลาดทรัพย์สินพัฒนา (ตลาดสะพานขาว) พบปะให้กำลังใจกลุ่มพ่อค้าแม่ค้า และรับฟังปัญหาโดยตรง ยืนยันรัฐบาลเดินหน้าแก้ไขปัญหาอย่างเต็มที่
โฆษกรัฐบาลเผย นายกรัฐมนตรีลงพื้นที่ตลาดทรัพย์สินพัฒนา (ตลาดสะพานขาว) พบปะให้กำลังใจกลุ่มพ่อค้าแม่ค้า และรับฟังปัญหาโดยตรง ยืนยันรัฐบาลเดินหน้าแก้ไขปัญหาอย่างเต็มที่
วันนี้ (29 มีนาคม 2565) เวลา 16.30 น. นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงพื้นที่ตลาดทรัพย์สินพัฒนา (ตลาดสะพานขาว) ถนนหลานหลวง แขวงสี่แยกมหานาค เขตดุสิต กรุงเทพมหานคร เพื่อพบปะให้กำลังใจกลุ่มพ่อค้าแม่ค้า และรับฟังปัญหาโดยตรง จากสถานการณ์เศรษฐกิจในขณะนี้
โอกาสนี้ นายกรัฐมนตรี ได้พูดคุยสอบถามพ่อค้าแม่ค้า พร้อมกับอวยพรให้ค้าขายดี ๆ และขอให้เข้าใจปัญหาด้านเศรษฐกิจที่ทุกคนกำลังประสบ ยืนยันรัฐบาลไม่ทอดทิ้งใครไว้ข้างหลัง ที่ผ่านมาพยายามอย่างเต็มที่เพื่อแก้ไขปัญหาให้กับประชาชน เพื่อบรรเทาความเดือดร้อน ขอให้เชื่อมั่นว่ารัฐบาลมีความมุ่งมั่น มีความตั้งใจจริงที่จะให้ทุกคนมีคุณภาพชีวิตที่ดีขึ้น ขอให้อดทน และขอให้มีสติ ก้าวผ่านเหตุการณ์ครั้งนี้ไปพร้อมกัน
ทั้งนี้ นายกรัฐมนตรี ได้กล่าวกับประชาชนที่มาซื้อของบอกให้ช่วยกันอุดหนุนซื้อสินค้าเพื่อกระตุ้นเศรษฐกิจ พร้อมกับกำชับเจ้าหน้าที่ตลาดเน้นย้ำเรื่องมาตรการป้องกันโควิดอย่างเคร่งครัด โดยระหว่างที่นายกรัฐมนตรีเลือกซื้อสินค้า มีประชาชนเข้ามาให้กำลังใจพร้อมขอถ่ายรูปเป็นที่ระลึก สร้างความประทับใจเป็นอย่างมาก
วันอังคารที่ 11 มกราคม 2565
​ครม.เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ
​ครม.เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ ตามที่กระทรวงทรัพยากรธรรมชาติและสิ่งแวดล้อมเสนอ สืบเนื่องจากพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯให้ตราพระราชบัญญัติป่าชุมชน พ.ศ.2562 ในวันที่ 24 พฤษภาคม 2562
สำหรับการประกาศให้มีวันป่าชุมชนแห่งชาติ เป็นการกำหนดวันในเชิงสัญลักษณ์สำหรับการเผยแพร่ประชาสัมพันธ์ รณรงค์การจัดกิจกรรมการมีส่วนร่วมในการดูแลรักษาป่าชุมชน ตลอดจนให้ทุกภาคส่วนได้น้อมรำลึกถึงพระมหากรุณาธิคุณของสถาบันพระมหากษัตริย์ไทย ในด้านการส่งเสริมและพัฒนาทรัพยากรป่าไม้
ทั้งนี้ตามเจตนารมณ์พระราชบัญญัติป่าชุมชน พ.ศ.2562 มุ่งหมายให้ชุมชนสามารถจัดการป่าชุมชนและได้ประโยชน์จากป่าชุมชน จะส่งผลให้ชุมชนดูแลรักษาทรัพยากรธรรมชาติ สิ่งแวดล้อม และความหลากหลายทางชีวภาพของประเทศให้มีความสมบูรณ์และยั่งยืน ซึ่งพระราชบัญญัติป่าชุมชน พ.ศ.2562 เป็นจุดเริ่มต้นสำคัญที่เปิดโอกาสให้คนในชุมชนมีส่วนร่วมดูแลผืนป่า และใช้ประโยชน์จากป่าไม้ที่ร่วมกันอนุรักษ์ได้ สอดคล้องกับหลักวิชาการ และเป็นฐานในการพัฒนาคุณภาพชีวิต เศรษฐกิจ และสิ่งแวดล้อมของชุมชนอย่างเป็นรูปธรรม
โดยในปัจจุบันมีป่าชุมชนจำนวน 11,327 แห่ง ชุมชนมีส่วนร่วม 13,028 หมู่บ้าน เนื้อที่ 6.29 ล้านไร่ โดยมีเป้าหมายที่จะขยายการจัดตั้งป่าชุมชนทั่วประเทศให้ได้จำนวน 15,000 แห่ง เนื้อที่ประมาณ 10 ล้านไร่
..........................
วันศุกร์ที่ 26 สิงหาคม 2565
ดีอีเอส เผยผลสำรวจ Thailand Digital Outlook พบการเข้าถึงอินเทอร์เน็ตของครัวเรือนไทยเพิ่มขึ้น ย้ำบูรณาการข้อมูลสถิติดิจิทัลของประเทศ มุ่งพัฒนาไทยทัดเทียมนานาประเทศ
ดีอีเอส เผยผลสำรวจ Thailand Digital Outlook พบการเข้าถึงอินเทอร์เน็ตของครัวเรือนไทยเพิ่มขึ้น ย้ำบูรณาการข้อมูลสถิติดิจิทัลของประเทศ มุ่งพัฒนาไทยทัดเทียมนานาประเทศ
เมื่อวันที่26สิงหาคม2565 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดงานสัมมนาเพื่อเผยแพร่ผลการศึกษาโครงการศึกษาThailand Digital Outlookประจำปีพ.ศ.2565ณโรงแรมเซ็นทราบายเซ็นทาราศูนย์ราชการแจ้งวัฒนะจัดงานโดยสำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ร่วมกับหน่วยงานสังกัดกระทรวงฯได้แก่สำนักงานพัฒนาธุรกรรมทางอิเล็กทรอนิกส์(สพธอ.)และสำนักงานสถิติแห่งชาติ(สสช.) ได้ดำเนินการจัดเก็บรวบรวมข้อมูลตัวชี้วัดและสถิติด้านการพัฒนาดิจิทัลเพื่อเศรษฐกิจและสังคมของประเทศไทยเพื่อนำข้อมูลต่างๆมาใช้สำหรับประเมินผลจากการดำเนินนโยบายด้านการพัฒนาดิจิทัลของประเทศ
สำหรับโครงการศึกษาThailand Digital Outlookได้ดำเนินเข้าสู่ปีที่4ซึ่งสดช.ซึ่งศึกษาตัวชี้วัดด้านดิจิทัลของประเทศอ้างอิงตามกรอบมาตรฐานสากลที่องค์การเพื่อความร่วมมือและการพัฒนาทางเศรษฐกิจหรือองค์การOECD (The Organization for Economic Co-operation and Development) ทั้งนี้การสำรวจพบว่าตัวชี้วัดด้านดิจิทัลของประเทศส่วนใหญ่ดีขึ้นในทุกมิติได้แก่มิติการเข้าถึงการเข้าถึงอินเทอร์เน็ตของครัวเรือนไทยอยู่ที่88.0 %เพิ่มขึ้นจากปี2564 ซึ่งสดช.ได้สำรวจข้อมูลการใช้ประโยชน์จากอินเทอร์เน็ตในทั่วทุกพื้นที่ของประเทศครอบคลุมตัวชี้วัดตามกรอบDigital Economy OutlookของOECDตลอดจนศึกษาเพิ่มเติมในกรอบตัวชี้วัดที่สะท้อนบริบทของประเทศไทยอันจะช่วยให้ประเทศไทยมีข้อมูลที่สะท้อนภาพThailand Digital Outlookที่เด่นชัดเห็นถึงจุดเด่นของการพัฒนาด้านดิจิทัลที่ประเทศไทยมีเปรียบเทียบกับนานาประเทศทราบถึงปัญหาอุปสรรคและข้อจำกัดที่จะต้องเร่งเข้าไปแก้ไขเพื่อขับเคลื่อนดิจิทัลเพื่อเศรษฐกิจและสังคมของประเทศให้เกิดประสิทธิภาพ
****************
วันพฤหัสบดีที่ 2 ธันวาคม 2564
แม่บ้านมหาดไทย แกรนด์เซลล์ ลดราคา 50% ขนคาราวานสินค้าบริโภคจำหน่าย ภายในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3-7 ธ.ค. 2564 ณ สวนสมเด็จฯ จตุจักร
แม่บ้านมหาดไทย แกรนด์เซลล์ ลดราคา 50% ขนคาราวานสินค้าบริโภคจำหน่าย ภายในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธ.ค. 2564 ณ สวนสมเด็จพระนางเจ้าสิริกิติ์ เขตจตุจักร กรุงเทพฯ
เมื่อวันที่ 1 ธ.ค. 64นายสุทธิพงษ์ จุลเจริญ ปลัดกระทรวงมหาดไทย เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลกระทบกับพี่น้องประชาชนในหลายด้าน โดยเฉพาะอย่างยิ่งในด้านเศรษฐกิจและการใช้จ่ายภาคครัวเรือนของพี่น้องประชาชนในแต่ละครอบครัว ซึ่งกระทรวงมหาดไทย มีความห่วงใยพี่น้องประชาชนในเรื่องดังกล่าว จึงได้ร่วมกับสมาคมแม่บ้านมหาดไทย เป็นส่วนหนึ่งในการร่วม "บำบัดทุกข์ บำรุงสุข" ช่วยเหลือและบรรเทาความเดือดร้อนของพี่น้องประชาชน ด้วยการออกร้านแม่บ้านมหาดไทย จำหน่ายสินค้าบริโภค “ครึ่งราคา” ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธันวาคม 2564 ตั้งแต่เวลา 09.00 – 19.00 น. ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ขนคาราวานสินค้าข้าวสาร-อาหารแห้ง ในครัวเรือน ลดราคา 50% ทุกรายการสินค้า
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สำหรับสินค้าอุปโภค-บริโภค ที่นำมาจำหน่ายในร้านแม่บ้านมหาดไทย ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND มีสินค้าที่น่าสนใจหลายรายการ อาทิ
1) ข้าวหอมมะลิ ถุง 5 กิโลกรัม ราคาเต็ม 220.- บาท จำหน่ายเพียง 110.- บาท
2) น้ำปลาพรพิมล ขวดใหญ่ ราคาเต็ม ขวดละ 40.- บาท จำหน่ายเพียง 20.- บาท
3) น้ำปลาไส้ตัน ขวดใหญ่ ราคาเต็ม ขวดละ 18.- บาท จำหน่ายเพียง 9.- บาท
4) ไข่ไก่ คละขนาด ราคาเต็ม แผงละ 80.- บาท จำหน่ายเพียง 40.- บาท
5) น้ำตาลทราย ถุง 1 กิโลกรัม ราคาเต็ม ถุงละ 25.- บาท จำหน่ายเพียง 12.50 บาท
6) กะปิแท้ ครึ่งกิโลกรัม ราคาเต็ม 80.- บาท จำหน่ายเพียง 40.- บาท
“สมาคมแม่บ้านมหาดไทย ร่วมรณรงค์ส่งเสริมการอนุรักษ์สิ่งแวดล้อม สร้างสังคมปลอดขยะ งดใช้ถุงพลาสติกภายในร้านแม่บ้านมหาดไทย โดยเชิญชวนทุกท่าน “พกถุงผ้า” มาจับจ่ายใช้สอย และเที่ยวชมงาน เพื่อร่วมกันเป็นส่วนหนึ่งในการลดขยะพลาสติก สร้างสิ่งแวดล้อมที่ดีให้กับประเทศไทยและโลกของเรา” และภายในงานฯ การประปาส่วนภูมิภาค ได้ร่วมสนับสนุนน้ำดื่มมอบให้กับผู้ร่วมงานฟรีตลอดการจัดงานอีกด้วย" ดร. วันดี กล่าวเน้นย้ำ
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวต่อว่า นอกจากนี้ สมาคมแม่บ้านมหาดไทย ได้เปิดจำหน่ายสินค้าจากภูมิปัญญาไทย ผลิตภัณฑ์ชุมชนในราคาพิเศษ ทางแพลตฟอร์ม Shopee หรือเว็บไซต์ http://shopee.co.th/otop ได้ตลอด 24 ชั่วโมง ตั้งแต่วันที่ 3 – 12 ธันวาคม 2564
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวเพิ่มเติมว่า สำหรับรายได้จากการจำหน่ายสินค้าร้านแม่บ้านมหาดไทย ในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” เงินทุกบาททุกสตางค์ทั้งหมด เพื่อต่อยอดกิจกรรมด้านการสาธารณะกุศลสมทบทุนมูลนิธิเพื่อนพึ่ง (ภาฯ)ยามยาก สภากาชาดไทย ในการช่วยเหลือผู้ยากไร้ ผู้ประสบภัยพิบัติ และพี่น้องประชาชนผู้ตกทุกข์ได้ยากตามวัตถุประสงค์ของมูลนิธิฯ ต่อไป
“ความสุขที่แบ่งปัน แบ่งปันเพื่อก้าวต่อ อย่างไม่มีที่สิ้นสุด”
วันอาทิตย์ที่ 15 พฤษภาคม 2565
ตามสัญญา! รัฐเดินหน้าส่งแรงงานไป ซาอุฯ ฝีมือดีค่าแรงสูง 3,000 – 4,000 บ./วัน สนใจ โทร. สายด่วนจัดหางาน 1694
.....
กระทรวงแรงงาน เดินหน้าจัดส่งแรงงานไทยไปทำงานที่ประเทศซาอุดีอาระเบียตาม MOU ว่าด้วยการจัดหาแรงงานระหว่าง 2 ประเทศ เพื่อเพิ่มโอกาสให้คนไทยมีงานทำและนำรายได้กลับประเทศ โดยร่วมมือกับภาคเอกชนเปิดรับสมัครแรงงานไทยที่ต้องการไปทำงานที่ประเทศซาอุฯ จัดการอบรมฝึกทักษะฝีมือเพื่อเตรียมความพร้อมและมอบใบประกอบวิชาชีพแก่แรงงาน จัดหาตำแหน่งงาน และจัดส่งแรงงานไปในลักษณะนายจ้างพาลูกจ้างไปทำงานต่างประเทศ ซึ่งขณะนี้มีความต้องการแรงงานเป็นจำนวนมาก
.
ซาอุฯ ไม่ได้กำหนดค่าแรงขั้นต่ำสำหรับแรงงานต่างชาติ อัตราค่าแรงจึงขึ้นกับฝีมือแรงงานและสัญญาจ้าง หากทักษะฝีมือดีจะได้รับค่าจ้างที่สูง ซึ่งปัจจุบันมีแรงงานไทยไปทำงานที่ซาอุฯ และกลุ่มประเทศตะวันออกกลาง ในตำแหน่ง ช่างเชื่อมท่อส่งน้ำมันและก๊าซกลางทะเล มีรายได้วันละ 3,000 - 4,000 บาท ผู้ที่ประสงค์ไปทำงานที่ประเทศซาอุดีอาระเบีย รวมถึงประเทศอื่น ๆ ลงทะเบียนได้ที่ ศูนย์ทะเบียนคนหางานไปทำงานต่างประเทศ toea.doe.go.th และ สำนักงานจัดหางานทุกแห่งทั่วประเทศ หรือ โทร. สายด่วนกรมการจัดหางาน 1694
#ไทยคู่ฟ้า#ร่วมต้านโควิด19
-------------------
วันพุธที่ 8 ธันวาคม 2564
สธ. ประกาศเจตนารมณ์ “กระทรวงสาธารณสุขใสสะอาด ร่วมต้านทุจริต”
รัฐมนตรีว่าการกระทรวงสาธารณสุข นำคณะผู้บริหารระดับสูงกระทรวงสาธารณสุข ประกาศเจตนารมณ์ “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” ไม่ยอมรับและไม่ทนต่อการทุจริต
รัฐมนตรีว่าการกระทรวงสาธารณสุข นำคณะผู้บริหารระดับสูงกระทรวงสาธารณสุข ประกาศเจตนารมณ์ “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” ไม่ยอมรับและไม่ทนต่อการทุจริต ร่วมสร้างวัฒนธรรมความซื่อสัตย์สุจริตให้เกิดขึ้นในกระทรวงสาธารณสุขอย่างจริงจัง
วันนี้ (8 ธันวาคม 2564) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข นำคณะผู้บริหารระดับสูงกระทรวงสาธารณสุขร่วมประกาศเจตนารมณ์การต่อต้านการทุจริต “กระทรวงสาธารณสุขใสสะอาด ร่วมต้านทุจริต (MOPH Together Against Corruption)” ประจำปีงบประมาณ พ.ศ. 2565 ในการประชุมผู้บริหารระดับสูงกระทรวงสาธารณสุข ครั้งที่ 12/2564 พร้อมมอบโล่เชิดชูเกียรติหน่วยงานในสังกัดกระทรวงสาธารณสุข ที่ได้ผลการประเมิน ITA ประจำปีงบประมาณ พ.ศ. 2564 จากสำนักงาน ป.ป.ช. ระดับ AA (95-100 คะแนน) จำนวน 2 หน่วยงาน ได้แก่ สำนักงานปลัดกระทรวงสาธารณสุข และสถาบันวิจัยระบบสาธารณสุข
นายอนุทิน กล่าวว่า รัฐบาลได้ให้ความสำคัญกับการแก้ไขปัญหาการทุจริต โดยกำหนดเป็นวาระแห่งชาติ มุ่งมั่นแก้ไขปัญหาการทุจริตและประพฤติมิชอบ เพื่อยกระดับค่าดัชนีการรับรู้การทุจริตให้เกิดขึ้นในประเทศไทย มุ่งสร้างความสุขให้เกิดกับประชาชน ควบคู่กับการสร้างค่านิยมความซื่อสัตย์สุจริตและน้อมนำหลักปรัชญาของเศรษฐกิจพอเพียงมาใช้ในการดำเนินชีวิต ซึ่งในปีงบประมาณ พ.ศ. 2565 นี้กระทรวงสาธารณสุข ได้กำหนดนโยบายมุ่งเน้นในการบริหารด้วยหลักธรรมาภิบาล สุจริต โปร่งใส ตรวจสอบได้ และยึดประโยชน์ของประชาชนเป็นสำคัญจึงกำหนดหัวข้อหลักของการประกาศเจตนารมณ์การต่อต้านการทุจริต คือ “กระทรวงสาธารณสุขใสสะอาดร่วมต้านทุจริต (MOPH Together Against Corruption)” เพื่อให้เป็นไปตามนโยบายมุ่งเน้นดังกล่าว
“กระทรวงสาธารณสุข ขอประกาศเจตนารมณ์ว่า จะยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุขจะเป็นคนดีมีคุณธรรม ประพฤติปฏิบัติตนในสัมมาอาชีพ ด้วยความซื่อสัตย์สุจริต เป็นหลักสำคัญมั่นคง ดำรงตนอยู่ด้วยความมีเกียรติและศักดิ์ศรีความเป็นมนุษย์ กล้ายืนหยัดในสิ่งที่ถูกต้อง ไม่กระทำการโกงแผ่นดิน ไม่ทนต่อการทุจริตทุกรูปแบบ และไม่ใช้ตำแหน่งหน้าที่หาประโยชน์บนความทุกข์ยากของประชาชน ทั้งจะปฏิบัติตนตามมาตรฐานทางจริยธรรมของเจ้าหน้าที่ของรัฐ และจรรยาบรรณกระทรวงสาธารณสุข เพื่อเป็นแบบอย่างที่ดีและรักษาภาพลักษณ์ของทางราชการ” นายอนุทินกล่าว
ทั้งนี้ กระทรวงสาธารณสุข กำหนดทิศทางการป้องกันและปราบปรามการทุจริตและประพฤติมิชอบ โดยใช้มาตรการ “3 ป. 1 ค.” คือ ปลูกและปลุกจิตสำนึก ป้องกัน ปราบปราม และเครือข่าย ในการป้องกันและปราบปรามการทุจริตให้เข้มแข็งและมีประสิทธิภาพ สร้างวัฒนธรรมต่อต้านการทุจริตอย่างยั่งยืน มีการบริหารงานที่โปร่งใสตามหลักธรรมาภิบาล บุคลากรสามารถแยกแยะผลประโยชน์ส่วนตนกับผลประโยชน์ส่วนรวม ตามหลัก “STRONG : จิตพอเพียงต้านทุจริต” ตลอดจนกำหนดแนวทางปฏิบัติให้บุคลากรทุกระดับไม่รับของขวัญหรือประโยชน์อื่นใดจากการปฏิบัติหน้าที่ (No Gift Policy)
*********************************** 8 ธันวาคม 2564
วันอังคารที่ 19 เมษายน 2565
ครม. ปรับมาตรการลดภาระค่าครองชีพประชาชนด้านพลังงาน ขยายการช่วยเหลือค่าน้ำมัน ทั้งกลุ่มเบนซินและ แก๊สโซฮออล์ แก่มอเตอร์ไซค์รับจ้าง รวมทั้งลด FT ให้บ้านอยู่อาศัยและกิจการขนาดเล็กด้วย
ครม. ปรับมาตรการลดภาระค่าครองชีพประชาชนด้านพลังงาน ขยายการช่วยเหลือค่าน้ำมัน ทั้งกลุ่มเบนซินและ แก๊สโซฮออล์ แก่มอเตอร์ไซค์รับจ้าง รวมทั้งลด FT ให้บ้านอยู่อาศัยและกิจการขนาดเล็กด้วย
วันที่ 19 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี เห็นชอบการปรับปรุงรายละเอียด ในมาตรการเร่งด่วนเพื่อบรรเทาผลกระทบต่อประชาชนจากสถานการณ์ราคาพลังงาน อันเนื่องจากปัญหาความขัดแย้งในภูมิภาคยุโรป ดังนี้
1. การปรับปรุงถ้อยคำมาตรการลดภาระค่าครองชีพของประชาชน โดยการให้ส่วนลดอัตราค่าไฟฟ้าผันแปร (ค่า FT) ให้แก่ผู้ใช้ไฟฟ้าไม่เกิน 300 หน่วยต่อเดือน -จากเดิมที่ให้ส่วนลดแก่ผู้ใช้ไฟฟ้าที่ใช้ไฟฟ้าไม่เกิน 300 หน่วยต่อเดือน ปรับเป็นโดยให้ส่วนลดอัตราค่าไฟฟ้าผันแปร (FT) แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มียอดการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน ตั้งแต่เดือนพฤษภาคม-สิงหาคม 2565 ซึ่งจะทำให้มาตรการมีความชัดเจนและเป็นการช่วยเหลือแบบมุ่งเป้า
2. มาตรการลดภาระค่าใช้จ่ายของผู้ประกอบอาชีพในภาคขนส่ง
-โดยให้ส่วนลดราคาน้ำมัน “กลุ่มเบนซิน” จากเดิมที่ให้ส่วนลดราคา “น้ำมันแก๊สโซฮอล” แก่ผู้ขับขี่รถจักรยานยนต์สาธารณะ (รถมอเตอร์ไซต์รับจ้าง) ที่มีใบอนุญาต ที่จดทะเบียนกับกรมการขนส่งทางบก จำนวน 106,655 คน (จากการตรวจสอบข้อมูลกับกรมการขนส่ง ณ วันที่ 22 มีนาคม 65) ในรูปแบบรัฐร่วมจ่ายร้อยละ 50 ไม่เกิน 50 บาท/คน/วัน และไม่เกิน 250 บาท /คน/เดือน ในช่วงเดือนพฤษภาคม-กรกฎาคม 2565 พร้อมทั้งให้ยกเว้นภาษีเงินได้บุคคลธรรมดาสำหรับผู้ขับขี่รถจักรยานยนต์สาธารณะที่ได้รับเงินจากโครงการบรรเทาผลกระทบราคาน้ำมันกลุ่มเบนซิน โดยภาครัฐจะมีภาระค่าใช้จ่ายรวมประมาณ 79.992 ล้านบาท ซึ่งจะทำให้ขอบเขตการช่วยเหลือค่าน้ำมันครอบคลุมทั้งน้ำมันเบนซินและน้ำมันแก๊สโซฮออล์ และสามารถให้ความช่วยเหลือกลุ่มเป้าหมายได้อย่างคล่องตัวด้วย
โดยผู้ขับขี่รถจักรยานยนต์สาธารณะ สามารถกดยืนยันสิทธิ์และเงื่อนไขผ่านแอปพลิเคชัน และจ่ายเงินโดยสแกน QR Code ณ สถานีบริการน้ำมัน ที่เข้าร่วมโครงการ สำหรับสถานีบริการน้ำมันสามารถแจ้งความประสงค์เข้าร่วมโครงการผ่าน แอปพลิเคชันฝั่งผู้ขาย เพื่อสร้าง QR Code เพื่อรับชำระเงินจากผู้ใช้สิทธิ์ด้วย
ทั้งนี้ มาตรการดังกล่าวมุ่งลดภาระค่าครองชีพของประชาชนจากการปรับขึ้นค่าโดยสารรถจักรยานยนต์สาธารณะ และลดค่าใช้จ่ายโดยการให้ส่วนลดอัตราค่าไฟฟ้าผันแปร (ค่า FT) สำหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก ที่ใช้ไฟฟ้าไม่เกิน 300 หน่วยต่อเดือน
วันศุกร์ที่ 17 กันยายน 2564
พิธีปิดและมอบประกาศนียบัตรการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดและมอบประกาศนียการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม ซึ่งจัดขึ้นเมื่อวันที่ 19 กรกฎาคม  - 17 กันยายน 2564
พิธีปิดและมอบประกาศนียบัตรการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม
วันนี้ (17 กันยายน 2564) เวลา 11.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดและมอบประกาศนียการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม ซึ่งจัดขึ้นเมื่อวันที่ 19 กรกฎาคม - 17 กันยายน 2564 โดยมีบุคลากรในสังกัดกระทรวงอุตสาหกรรมและหน่วยงานภายนอกทั้งภาครัฐและเอกชน จำนวน 30 คน มี นายวิฑูรย์ สิมะโชคดี ประธานคณะกรรมการบริหารวิชาการหลักสูตรฯ นายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรร และผู้บริหารกระทรวงอุตสาหกรรม ร่วมงาน ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม และผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
วันพฤหัสบดีที่ 21 กรกฎาคม 2565
​ก.แรงงาน ประชุมหารือติดตามความคืบหน้าส่งแรงงานไทยไปทำงานซาอุดีอาระเบีย
. .
วันที่ 21 กรกฎาคม 2565 เวลา 14.30 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน เป็นประธานการประชุมหารือร่วมกับ ดร.อับดุลลาห์ อะบู ธีนีน ผู้ช่วยรัฐมนตรีว่าการกระทรวงทรัพยากรมนุษย์และการพัฒนาสังคมซาอุดีอาระเบีย ประเด็นความคืบหน้ากระชับความสัมพันธ์ด้านแรงงานระหว่างไทยและซาอุดีอาระเบีย ผ่านระบบการประชุมทางไกล (Video Conference) โดยมี นายสมาสภ์ ปัทมะสุคนธ์ ผู้ช่วยปลัดกระทรวงแรงงาน พร้อมด้วยผู้แทนจากสำนักประสานความร่วมมือระหว่างประเทศ สำนักงานปลัดกระทรวงแรงงาน และหน่วยงานในสังกัดกระทรวงแรงงาน เข้าร่วมการประชุมในครั้งนี้ด้วย ณ ห้องประชุมแสงสิงแก้ว ชั้น 5 อาคารกระทรวงแรงงาน
สำหรับการประชุมครั้งนี้ทั้งสองฝ่ายได้ร่วมหารือกันในประเด็นการเดินหน้ากระชับความสัมพันธ์ด้านแรงงานของทั้งสองกระทรวง การเพิ่มจำนวนบริษัทจัดหางานไทย และการขึ้นทะเบียนหน่วยงานดังกล่าวกับสถานเอกอัครราชทูตซาอุดีอาระเบียประจำประเทศไทย การเพิ่มความร่วมมือในการสรรหาบุคลากรทางการพยาบาล รวมทั้งการหารือเกี่ยวกับต้นทุนการจัดหางาน การรับสมัครงาน และอัตราค่าจ้างที่ยุติธรรมสำหรับแรงงานไทย
วันพฤหัสบดีที่ 16 ธันวาคม 2564
“อนุทิน”  แจงปีใหม่ให้ดื่มสุราแค่วันเดียว เผย กรณีใบวัคซีนปลอม ประสาน สตช.เอาผิดขั้นเด็ดขาดแล้ว
รองนายกรัฐมนตรีและรัฐมนตรีว่าการกระทรวงสาธารณสุข ย้ำให้ดื่มสุราช่วงปีใหม่แค่วันเดียว ช่วงคืนสิ้นปีใหม่ถึงตี 1 เชื่อจัดงานปีใหม่ทุกคนร่วมกันเข้มมาตรการ จะควบคุมสถานการณ์ได้
รองนายกรัฐมนตรีและรัฐมนตรีว่าการกระทรวงสาธารณสุข ย้ำให้ดื่มสุราช่วงปีใหม่แค่วันเดียว ช่วงคืนสิ้นปีใหม่ถึงตี 1 เชื่อจัดงานปีใหม่ทุกคนร่วมกันเข้มมาตรการ จะควบคุมสถานการณ์ได้ ส่วน“โอมิครอน” ตรวจพบเพิ่มขึ้นเพราะระบบตรวจสอบทำงาน เร่งฉีดวัคซีนเข็มกระตุ้นต่อเนื่อง ชี้อย่าทำใบรับรองวัคซีนปลอม นอกจากผิดกฎหมายยังเป็นการทำร้ายคนในครอบครัว ได้ประสาน สตช.ดำเนินคดีอย่างเฉียบขาดแล้ว
วันนี้ (16 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขกล่าวว่า การจัดงานเทศกาลปีใหม่ที่มีการรวมตัวมากกว่า 1 พันคน ต้องใช้มาตรการCOVID Free Setting ผู้จัดงานและผู้เข้าร่วมงานต้องฉีดวัคซีนครบโดส และต้องตรวจ ATK ก่อนเข้าร่วม เพื่อเฝ้าระวังอย่างสูงสุด ส่วนการจัดงานที่ต่ำกว่า 1 พันคน ผู้เข้าร่วมงานต้องมีผลวัคซีนครบโดส และที่สำคัญ ทุกคนยังต้องคงมาตรการป้องกันตนเองสูงสุดตลอดเวลา ทั้งการใส่หน้ากาก เว้นระยะห่าง และล้างมือ ถ้าทำตามมาตรการเหล่านี้ก็ไม่น่าจะมีปัญหาที่เกินความควบคุม ยืนยันว่ามาตรการไม่ได้ตึงจนเกินไปและจะช่วยให้ทุกคนปลอดภัย ส่วนเรื่องการดื่มสุราช่วงปีใหม่ ย้ำว่าอนุญาตแค่เพียงวันเดียว คือ ช่วงคืนสิ้นปีจนถึงเวลา 01.00 น. ของวันที่้ 1 มกราคม 2565 ไม่ใช่ทำได้ทุกวัน ต้องขอความร่วมมือประชาชนเฉลิมฉลองด้วยความตระหนักรู้
นายอนุทินกล่าวต่อว่า ส่วนโควิดสายพันธุ์โอมิครอน ขณะนี้พบไปทั่วโลกรวมถึงประเทศไทยเนื่องจากเรามีการเปิดประเทศให้คนสัญจรไปมา แต่มีมาตรการและระบบตรวจสอบ โดยผู้เข้ามาอย่างถูกต้องทางท่าอากาศยานจะต้องมีผลตรวจ RT-PCR ก่อนขึ้นเครื่อง 72 ชั่วโมง มาถึงประเทศไทยต้องตรวจซ้ำ การที่เราตรวจจับได้หมายความว่าระบบการตรวจสอบของเราทำงานได้ดี คนที่ติดเชื้อโอมิครอนจะถูกกักตัวและเข้าสู่ระบบการรักษา ซึ่งคนต่างชาติจะมีประกันสุขภาพวงเงิน 5 หมื่นเหรียญสหรัฐรับผิดชอบ ส่วนคนไทยใช้สิทธิรักษาตามระบบหลักประกันสุขภาพ ขณะที่การลักลอบเข้าผิดกฎหมาย ฝ่ายความมั่นคงจะดูแลอย่างเต็มที่
ทั้งนี้ เชื่อว่าวัคซีนที่ประเทศไทยฉีดให้สามารถป้องกันโอมิครอนได้ ซึ่งโอมิครอนยังไม่ได้รุนแรงมากไปกว่าเชื้อสายพันธุ์อื่น และกรมควบคุมโรคกำลังเร่งรณรงค์ให้ประชาชนมารับวัคซีนเข็มกระตุ้น ซึ่งเรามีวัคซีนเพียงพอ โดยผู้ที่ฉีดวัคซีนเชื้อตาย 2 เข็ม หรือแอสตร้าเซนเนก้า 2 เข็ม เมื่อช่วงกันยายน สามารถมารับเข็มกระตุ้นได้เลย โดยจะมีการแจ้งเตือนประชาชนให้มารับ เนื่องจากมีข้อมูลอยู่แล้ว และกรมควบคุมโรคจะกระจายวัคซีนออกไปให้เร็วที่สุด
ส่วนกรณีการออกใบรับรองวัคซีนโควิด 19 ปลอม ขณะนี้ทุกโรงพยาบาลที่พบเรื่องดังกล่าวได้ไปแจ้งความเป็นหลักฐานแล้ว ย้ำว่าใบรับรองวัคซีนปลอมเป็นโทษทั้งผู้ออกใบรับรองและผู้ใช้ โดยผู้ใช้ใบรับรองวัคซีนปลอม นอกจากเห็นแก่ตัวยังเป็นการทำร้ายคนในครอบครัว เพราะอาจนำเชื้อโควิดไปแพร่ให้ได้ ส่วนคนออกใบรับรองปลอมก็ผิดกฎหมายอยู่แล้ว ทั้งนี้ ใบรับรองวัตซีนปลอมสามารถตรวจสอบได้ง่าย เพราะต้องมีคิวอาร์โคดที่บอกข้อมูลคนรับวัคซีน ผู้ที่ฉีดให้ ยี่ห้อวัคซีน วันที่ฉีด เพราะฉะนั้นจึงไม่มีประโยชย์ที่จะไปทำ และต้องฝากให้ช่วยกันแจ้งเบาะแส ซึ่งได้ขอความร่วมมือไปยังสำนักงานตำรวจแห่งชาติ (สตช.) ให้ดำเนินคดีอย่างรวดเร็วและเฉียบขาดแล้ว
*********************************** 16 ธันวาคม 2564
วันอาทิตย์ที่ 1 พฤษภาคม 2565
นายกฯ พร้อมต้อนรับ นายกฯ ญี่ปุ่น นายคิชิดะ ฟูมิโอะ เยือนไทยอย่างเป็นทางการ 1 - 2 พ.ค. 65 มุ่งกระชับความสัมพันธ์ระหว่างกันทุกมิติ
.....
พลเอก ประยุทธ์ จันทร์โอชา นายกรัฐมนตรี และรัฐบาลไทย พร้อมให้การต้อนรับ นายคิชิดะ ฟูมิโอะ นายกรัฐมนตรีญี่ปุ่น ที่จะเดินทางเยือนประเทศไทยอย่างเป็นทางการ ในฐานะแขกของรัฐบาล (Official Visit) ระหว่างวันที่ 1 - 2 พ.ค. 65
.
ปีนี้ ถือว่าเป็นโอกาสพิเศษเพราะเป็นปีครบรอบ 135 ปี การสถาปนาความสัมพันธ์ทางการทูตระหว่างไทยและญี่ปุ่น รวมทั้งยังอยู่ในช่วงเวลาที่ไทยเป็น "ประเทศผู้ประสานงานความสัมพันธ์อาเซียน - ญี่ปุ่น (ปี 64 - 67)" จึงเป็นโอกาสที่ไทยจะยืนยันความพร้อมการเป็นเจ้าภาพจัดการประชุมเอเปคในช่วงปลาย
.
ในการเยือนครั้งนี้ ผู้นำทั้ง 2 ประเทศจะมีการหารือข้อราชการระหว่างกัน ตลอดจนแลกเปลี่ยนความเห็นเกี่ยวกับสถานการณ์ระหว่างประเทศ พร้อมร่วมเป็นสักขีพยานในพิธีลงนามบันทึกความตกลงระหว่างไทยกับญี่ปุ่น
.
อ่านเพิ่มเติม คลิกhttps://www.thaigov.go.th/news/contents/details/54010
#ไทยคู่ฟ้า#ร่วมต้านโควิด19
-------------------
วันอังคารที่ 24 พฤษภาคม 2565
รัฐบาลเพิ่มประโยชน์สิทธิบัตรทองเข้าถึงกัญชาทางการแพทย์
วันจันทร์ที่ 23 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มสิทธิประโยชน์แก่ประชาชนสิทธิบัตรทองให้เข้าถึงการรักษาโรคด้วยกัญชา โดยเพิ่มยาแผนไทยที่มีส่วนผสมกัญชาในบัญชียาหลักแห่งชาติด้านสมุนไพร จำนวน 3 รายการ ประกอบด้วย 1.ยาแก้ลมแก้เส้นช่วยให้นอนหลับและเจริญอาหาร 2.ยาศุขไสยาศน์แก้ลมเปลี่ยวดำ เป็นยาเสริมในการฟื้นฟูอัมพฤกษ์ อัมพาต และ 3.ยาทำลายพระสุเมรุ แก้ลมในเส้น บรรเทาอาการปวดกล้ามเนื้อที่มีอาการมือเท้าชา โดยก่อนหน้านี้ได้บรรจุน้ำมันและสารสกัดกัญชาขององค์การเภสัชกรรม ทั้งสูตรที่มี THC เด่น สูตร CBD เด่น และสูตรที่มีสารทั้ง 2 ตัวสัดส่วน 1:1 ในบัญชียาหลักแห่งชาติด้านสมุนไพรเพื่อใช้ดูแลผู้ป่วยโรคมะเร็ง ไมเกรน พาร์กินสัน และผู้ป่วยลมชัก เพื่อให้ประชาชนเข้าถึงกัญชาทางการแพทย์ได้อย่างปลอดภัยและมีประสิทธิภาพ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 26 พฤศจิกายน 2564
ดีอีเอส เผยยอดแจ้งเบาะแสเฟคนิวส์ผ่านโซเชียลเพิ่ม
ดีอีเอส เผยยอดแจ้งเบาะแสเฟคนิวส์ผ่านโซเชียลเพิ่ม
“เนวินธุ์”ผู้ช่วยรัฐมนตรีประจำกระทรวงดิจิทัลฯเผยศูนย์ต่อต้านข่าวปลอมได้รับความร่วมมือจากประชาชนแจ้งเบาะแสข้อความที่ต้องตรวจสอบผ่านช่องทางโซเชียลเพิ่มขึ้นโดยไลน์และทวิตเตอร์ยอดแจ้งแซงหน้าเฟซบุ๊ก
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่19 - 25พ.ย. 64โดยศูนย์ต่อต้านข่าวปลอมพบข้อความที่เข้ามาจำนวน11,687,258ข้อความโดยจากการคัดกรองมีข้อความที่ต้องดำเนินการตรวจสอบ(Verify)ทั้งสิ้น250ข้อความรวมเรื่องที่ต้องดำเนินการตรวจสอบ118เรื่องในจำนวนนี้เป็นข่าวเกี่ยวกับโควิด29เรื่อง
สำหรับจำนวนข้อความที่เข้ามาทั้งหมด11,687,258ข้อความซึ่งมีข้อความที่ต้องดำเนินการคัดกรองรวบรวมจากช่องทางSocial Listening Toolจำนวน11,682,144ข้อความและจากเบาะแสผ่านช่องทางโซเชียลและเว็บไซต์ของศูนย์ฯดังนี้ไลน์4,208ข้อความทวิตเตอร์750ข้อความเฟซบุ๊ก118ข้อความและเว็บไซต์38ข้อความ
ขณะที่จากการประสานกับหน่วยงานที่เกี่ยวข้องในการตรวจสอบและชี้แจงข้อเท็จจริงล่าสุดได้รับผลการตรวจสอบแล้ว57เรื่องพบว่าเป็นข่าวปลอมและข่าวบิดเบือนจำนวน19เรื่องโดยข่าวปลอมที่มีคนสนใจสูงสุด3อันดับแรกในรอบสัปดาห์ล่าสุดนี้ได้แก่อันดับ1โรคงูสวัดหากขึ้นวนรอบตัวจะทำให้เสียชีวิตอันดับ2รถกระบะตำรวจค่าเช่าเดือนละ48,000บาทและอันดับ3ผลิตภัณฑ์Nasaleze Travelสเปรย์พ่นจมูกแบบผงช่วยป้องกันไวรัสไม่ให้เข้าสู่เยื่อบุโพรงจมูกและปอด
“จากข้อมูลเชิงลึกของศูนย์ต่อต้านข่าวปลอมพบความน่าสนใจว่าในส่วนของช่องทางรับแจ้งเบาะแสที่เป็นบัญชีโซเชียลทางการของศูนย์ฯช่องทางไลน์และทวิตเตอร์เป็นแพลตฟอร์มยอดนิยมที่ประชาชนส่งข้อมูลเบาะแสมาให้เราแม้ว่าจะเป็นแพลตฟอร์มที่มีจำนวนผู้ใช้งานน้อยกว่าเฟซบุ๊ก”นายเนวินธุ์กล่าว
นายเนวินธุ์กล่าวเพิ่มเติมว่าจากจำนวนการแจ้งเบาะแสจากประชาชนที่เข้ามาผ่านช่องทางโซเชียลของศูนย์ฯมากขึ้นทั้งไลน์ทวิตเตอร์และเฟซบุ๊กตอกย้ำว่าประชาชนเป็นภาคส่วนสำคัญในการร่วมกันทำงานกับรัฐเพื่อช่วยกันแก้ปัญหาการแพร่กระจายข่าวปลอมทั้งนี้เมื่อได้รับข่าวสารข้อมูลผ่านโซเชียลขอให้ตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************